ร้านสลัดเพื่อสุขภาพสุดป้อบของเชียงใหม่ในเวลานี้ ร้านอยู่ท่ามกลาง สวนผัก ไฮโดรพอนิกส์ ของร้านเอง หลังจากขยายร้านเเล้ว มีหลายโซนให้นั่งมากขึ้นค่ะ ทั้งโซนหน้าร้านที่อยู่ในรถบัส โซนบนเรือนไม้ด้านบนมองเห็นสวนผัก เเละโซนจัดเลี้ยงห้องกระจกด้านล่าง

ร้านนี้ผู้คนนิยมเเวะเวียนมาอุดหนุนกันอย่างไม่ขาดสาย ในช่วงเวลามื้ออาหาร ควรโทรไปเชคโต๊ะนะคะ เพราะอาจต้องรอคิวยาวได้ค่ะ (ถึงโทรไปเชค อิชั้นก้อได้รอทุกรอบ เเต่รอไม่ค่อยนานนะคะ พนักงานจัดคิวได้รวดเร็วค่ะ)

เมนูที่นี่บอกไว้ก่อนนะคะว่า Portion ค่อนข้างใหญ่ เสต๊กจะเสริฟพร้อมสลัดผักสด จานบึ้มค่ะ อาหารที่นี่เน้นผักเป็นหลัก ซึ่งคุณภาพผักถือว่าดีมากเลยค่ะ กรอบสด ทานเเล้วสดชื่นค่ะ  สามารถสั่งเเบบเมนูเสต๊กในเล่ม หรือสั่งผักเเละน้ำสลัดตามใจฉันได้นะคะ